-— 272 — 



trobar de bona sabor ? » E après el di : « Mot era bos lo vis d'arcer ; poyrem ne ades 

 aver, car la testa me fay gran mal, e ja no seray garit troque n'aya begut de tôt 

 pur. » Aquest pecat mena home a tota paupertat e a tota vergonha , car premieyra- 

 men lo fay glot e lo fay tôt jorn youre ; après lo fay jogar e luxuriar e degastar [b) 

 mal e despendre lo seu ; en après lo fay endeptar e vendre tôt quant a , e pueysch 

 endeve ribaut e vay vendre sa mealha a la taverna ; e car non a que despendre 

 com solia , endeve layro e arcabot e malfaytor e homicida , e pueys es justiziat e 

 pendut ; e aytals escotz fay pagar lo dyable als amixs de lor ventre. Tu deves saber 

 que .V. manieyras son per lasquals pot om pecar per lo pecat de la gola : la pre- 

 mieyra es qui minga davant hora, la seconda es qui minga ses mezura, la tersa 

 qui pren sa vianda glotamen , la quaita qui fay aparelhar sos mingars delicioza- 

 men e trop curiozamen , la sinquena qui fay aparelhar trop de mingars a sobre- 

 fluitat. 



